Хелга Влахович

**Хелга Влахович** (хорв. Helga Vlahović; 28 гыйнвар 1945 ел, Загреб — 27 февраль 2012 ел, шунда ук) — хорват журналисты, һәм продюсер һәм телетапшырулар алып баручы, карьерасы Югославия булган чорда да, хәзерге Хорватия чорында да биш дистә дәвам итә. 1980 елларда илдә бик популяр телетапшырулар алып баручыларның берсе. Шулай ук **Влахович-Пеа** (хорв. Vlahović Pea) и **Влахович-Брно** (хорв. Vlahović Brnobić) буларак та билгеле, фамилиясенең үзгәрүләре аның никахлары белән бәйле.

## Иртә еллары
Хелга  Влахович Загребта венгр Калман Влахович һәм аның хатыны австрияле Вера гаиләсендә туган. Хелга әнисе белән немец телендә сөйләшеп үсә, инглиз телен өйрәнә.

## Карьерасы
Влахович 1964 елда Югославия радиотелевизион челтәре булган Загреб радио һәм телевидениесендә эшли, параллель рәвештә Загреб университетында белем ала, анда немец, инглиз һәм сәнгать тарихын өйрәнә. 1966 елда ул төрле музыкаль һәм күңел ачу телешоулар алып баручы була. 1968 елда Польшада Сопотта халыкара җыр фестивален алып баручы сыйфатында эшли, ә 1971 елдан алып — Схевенинген җыр фестивалендә (Нидирлан). 1972 елда Влахович иртәнге «Jugoslavijo, dobar dan» ток-шоуны алып бара һәм аның өчен җаваплы итеп тәгаенләнә, 1977-1978 елларда шулай ук музыкаль «Svjetla pozornice» варьете алып бара. 1978-1980 елларда ул француз телеуенының «Jeux sans frontières» югослав версиясен оештыра.

1984 һәм 1988 елда Влахович «Beč pozdravlja Zagreb, Zagreb pozdravlja Beč» һәм «Dubrovnik-Stuttgart» программасын төзүдә катнаша, бу JRT, ORF һәм ARD каналларында сәяхәтләр турында сериаллар күрсәтә. Алар «йорты тансык булганнарга», ләкин анда сәяхәт кылырга мөмкинлеге булмаган югослав гастарбайтерларына юнәлтелә. Музыкаль программа үткәрүдә зур тәҗрибәсе, шулай ук инглиз телен белүе аркасында ул Оливер Млакар белән бергә Загребта «Евровидение-1990» җыр конкурсын (1989 елда бу конкурста Югославиянең җиңүеннән соң) алып баручы сыйфатында сайлана.

1991 елда Югославия җимерелү һәм Хорватия бәйсезлеге өчен сугыш башлану белән Влахович яңа оештырылган HRT каналында сугыш белән бәйле мәгълүмат телепрограммалары өчен җаваплы итеп тәгаенләнә. 1995 елда сугыш ахырына кадәр ул «хәрби мәгълүмат телетапшыруын» җитәкли. 1996 елда Влахович саулыкка багышланган үз «Govorimo o zdravlju» телешоуын алып бара. 2006 елда Влахович телевидениела рәсми рәвештә үз карьерасын тәмамлый, әммә шуңа карамастан телеэфирларда даими күренә, соңгысы 2012 елның 1 гыйнварына туры килә..

## Шәхси тормышы
Влаховичның Франк Пеа белән ун еллык никахтан кызы Рен Пеа (1975) һәм 1997 елда мәрхүм нейрохирург Миленко Брнобич белән никахтан кызы Карла Брнобич (1982) була. Тап соңгысының йогынтысы астында «Govorimo o zdravlju» телетапшыру оештыра.

## Үлеме
Влаховичта 2009 елда яман шеш табыла. 2012 ел башыннан билгеле булуынча, аның хәле начарая, һәм ул хастаханәгә эләгә. 2012 елның 27 февралендә Влахович 67 яшендә вафат була.

## Искәрмәләр

Төркем:Телетапшырулар алып баручылар
Төркем:Продюсерлар
Төркем:Журналистлар
Төркем:Шәхесләр:Хорватия
Төркем:28 гыйнвар көнне туганнар
Төркем:1945 елда туганнар
Төркем:27 февраль көнне вафатлар
Төркем:2012 елда вафатлар
Төркем:Википедия:Викимәгълүматтан чыганак булган мәкаләләр
Төркем:Загребта вафатлар